CELEX: C2007/211/11
Language: sl
Date: 2007-09-08 00:00:00
Title: Zadeva C-155/06: Sodba Sodišča (osmi senat) z dne 18. julija 2007 – Komisija Evropskih skupnosti proti Združenemu kraljestvu Velika Britanija in Severna Irska (Neizpolnitev obveznosti države – Direktiva 96/29/Euratom – Varstvo zdravja prebivalstva in delavcev pred nevarnostmi zaradi ionizirajočega sevanja – Nepopoln prenos v predpisanem roku)

8.9.2007   
            
            
               SL
            
            
               Uradni list Evropske unije
            
            
               C 211/7
            
         Sodba Sodišča (osmi senat) z dne 18. julija 2007 – Komisija Evropskih skupnosti proti Združenemu kraljestvu Velika Britanija in Severna Irska
   (Zadeva C-155/06) (1)
   
   (Neizpolnitev obveznosti države - Direktiva 96/29/Euratom - Varstvo zdravja prebivalstva in delavcev pred nevarnostmi zaradi ionizirajočega sevanja - Nepopoln prenos v predpisanem roku)
   (2007/C 211/11)
   Jezik postopka: angleščina
   Stranki
   
      Tožeča stranka: Komisija Evropskih skupnosti (zastopnika: M. Patakia in D. Lawunmi, zastopnika)
   
      Tožena stranka: Združeno kraljestvo Velika Britanija in Severna Irska (zastopnik: C. White, zastopnik)
   Predmet
   Neizpolnitev obveznosti države – Nesprejetje vseh ukrepov, potrebnih za uskladitev s členom 54 Direktive Sveta 96/29/EURATOM z dne 13. maja 1996 o določitvi temeljnih varnostnih standardov za varstvo zdravja delavcev in prebivalstva pred nevarnostmi zaradi ionizirajočega sevanja (UL L 159, str. 1) – Neobstoj določb, ki bi omogočile izvedbo primernega posredovanja v vseh situacijah, ki privedejo do trajne izpostavljenosti, ki je posledica dolgotrajnih učinkov izrednega radiološkega dogodka ali pretekle oziroma nekdanje poklicne dejavnosti
   Izrek
   
               1.
            
            
               Združeno kraljestvo Velika Britanija in Severna Irska s tem, da ni sprejelo v predpisanem roku vseh zakonskih in drugih potrebnih ukrepov, ki bi omogočili primerno posredovanje v vseh situacijah, ki vodijo k trajni izpostavljenosti ionizirajočemu sevanju, ki je posledica dolgotrajnih učinkov izrednega radiološkega dogodka ali oziroma izvajanja prakse ali pretekle ali nekdanje poklicne dejavnosti, ni izpolnilo obveznosti iz člena 53 Direktive Sveta 96/29/EURATOM z dne 13. maja 1996 o določitvi temeljnih varnostnih standardov za varstvo zdravja delavcev in prebivalstva pred nevarnostmi zaradi ionizirajočega sevanja.
            
         
               2.
            
            
               Združenemu kraljestvu Velika Britanija in Severna Irska se naloži plačilo stroškov.
            
         
      (1)  UL C 121, 20.5.2006.